system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pPonor, Alba?
assistant
Ponor (în ) este satul de reședință al comunei cu același nume din județul Alba, Transilvania, România.

Așezare 
Localitatea Ponor este situată la poalele nordice ale Munților Trascăului, pe râurile Cheia și Geogel. Accesul se face inițial spre Râmeț, fie pe DJ750C Teiuș-Stremț-Râmeț (aproximativ 41 km), fie dinspre Aiud pe DJ107I (aproximativ 40 km). Ulterior se ajunge prin Cheile Râmețului-Brădești-Ponor.

Istoric 
Prima atestare documentară datează din anul 1648. Pe Harta Iosefină a Transilvaniei din 1769-1773 (Sectio 138), localitatea apare sub numele de „Ponor”.

Date economice 

Ocupația de bază a locuitorilor comunei este creșterea animalelor, în special vaci și oi.

Obiective turistice 

 Munții Trascăului
Mănăstirea Ponor
În satul Ponor se află o mănăstire ortodoxă de călugări ce are hramurile  Înălțarea Domnului și Sfântul Ierarh Nectarie și aparține de Arhiepiscopia Ortodoxă de Alba Iulia, Mitropolia Ardealului. Din satul de reședință, se ajunge la mănăstire pe un drum  nemodernizat de 4,75 km.

Lăcașul are forma unei cetăți, având în centru biserica, iar în clădirea înconjurătoare paraclisul și trapeza, atelierele la parter și chiliile la mansardă. Cu câțiva kilometri mai jos se află o mănăstire de călugărițe, soră cu cea principală.

Construcția mănăstirii a început în anul 2002, primind pentru paraclis hramul Sfântului Nectarie Taumaturgul (1846–1920), iar pentru biserica mare pe cel al Înălțării Domnului.

Personalități locale 

 Victor Ciorbea, prim-ministru al României (1996-1998).
 Aurel Ciorbea (1889-1957), delegat la Marea Adunare Națională de la Alba Iulia din 1918.

Note 
  Primul stareț al mănăstirii este Protosinghelul Irineu Curtescu, ce a slujit anterior la mănăstirile Sihla, Antim și Schitul Prodromu de la Muntele Athos din Grecia.
  La nivelul anului 2012.

Referințe

Legături externe 
 Evoluția demografică a populației din județul Alba între anii 1850-2002 (autor: Varga E. Arpád) 
 Pr. Irineu Curtescu. Predici , ortodoxmedia.com, accesat 2012.09.28
 Manastirea Ponor, 27 septembrie 2012, CrestinOrtodox.ro

Ponor, Ponor
Ponor, Ponor
Ponor, Ponor
Ponor, Ponor